Държавен вестник, бр. 61, 2019 г., стр. 113

БРОЙ  61	
Д Ъ Р Ж А В Е Н  В Е С Т Н И К 	
СТР.  113  
5. вземане на мярка и/или изработка на 
индивидуални отливки;
6. инструктаж за употреба на слуховия 
апарат;
7. осигуряване на консумативи, като ба-
терии, средства за поддържане на хигиената 
и др.;
8. приемане за диагностика и/или ремонт 
на рекламиран или дефектирал слухов апарат.
(5) Центровете за слухопротезиране задъл-
жително трябва да разполагат със следното 
оборудване:
1. специализирана компютърна система с 
възможност за контрол на звука;
2. програматор;
3. специализиран софтуер;
4. техника за вземане на отпечатък на 
индивидуални отливки.
(6) В персонала на центровете за слухопро-
тезиране задължително се включва минимум 
един специалист по слухопротезиране.
Чл. 8. (1) Лицата, вписани в регистъра по 
чл. 88, ал. 1 от Закона за хората с уврежда-
ния, задължително трябва да разполагат със 
сервизна база за гаранционен и извънгаран-
ционен сервиз или да имат сключен договор 
за осъществяване на ремонтни услуги, когато 
сервизната база не е тяхна собственост.
(2) Сервизните бази за гаранционен и из-
вънгаранционен сервиз трябва да отговарят 
на следните критерии:
1. да е налице обособено помещение за 
приемна, адаптирано към нормативно уста-
новените стандарти за достъпност на хората 
с увреждания;
2. да са осигурени необходимите помеще-
ния, технически средства, инструментална 
екипировка и уреди според спецификата на 
съответните помощни средства, приспосо-
бления, съоръжения и медицински изделия;
3. да разполагат с квалифициран персонал 
за изпълнение на ремонтните дейности.
(3) В сервизните бази за гаранционен и 
извънгаранционен сервиз на предоставяните 
помощни средства, приспособления, съоръ-
жения и медицински изделия за хората с ув-
реждания задължително се води и съхранява 
следната документация:
1. вид на поръчката, включващ данни за 
вид, марка, модел, серия, артикулен номер 
на изделието;
2. копие на предавателно-приемателен 
протокол по образец съгласно приложение 
№ 3 към чл. 70, ал. 4 от Правилника за при-
лагане на Закона за хората с увреждания, 
подписан от представител на лицето, вписа-
но в регистъра по чл. 88, ал. 1 от Закона за 
хората с увреждания, и от човека с увреж-
дане, упълномощено от него лице или негов 
законен представител, с което последното се 
съгласява с извършените ремонтни дейности 
и декларира неговото получаване;
3. копие от първичен счетоводен документ 
съгласно Закона за счетоводството или фактура 
съгласно Закона за данък върху добавената 
стойност;
4. регистър на извършените ремонти, 
съдържащ данни за имена, адрес и ЕГН 
на правоимащото лице; доставчик; дата на 
приемане на изделието за ремонт; подробно 
описание на вида и стойността на извърше-
ните ремонтни дейности; дата на предаване 
на ремонтираното изделие. 
(4) Регистърът по ал. 3, т. 4 и всички 
съпътстващи документи се съхраняват в съ-
ответната сервизна база за срока, посочен в 
чл. 5, ал. 8 и 9.
Раздел III
Изисквания към лицата, осъществяващи дей­
ности по предоставяне и ремонт на помощни 
средства, приспособления, съоръжения и 
медицински изделия за хората с увреждания
Чл. 9. (1) Ежегодно до 31 януари на теку-
щата календарна година:
 1. лицата по чл. 5, ал. 1 са длъжни да 
представят в Агенцията за хората с увреждания 
анализ на цените на съответните помощни 
средства, приспособления, съоръжения и 
медицински изделия за хората с увреждания 
съобразно фактурите, издадени от търговците 
на едро за предходната календарна година;
2. лицата по чл. 5, ал. 2 са длъжни да пред-
ставят в Агенцията за хората с увреждания 
анализ на цените на изработваните от тях по 
поръчка медицински изделия, предназначени 
за хората с увреждания, за предходната ка-
лендарна година.
(2) При промяна в обстоятелствата по 
чл. 88, ал. 4 и 5 от Закона за хората с увреж-
дания лицата уведомяват Агенцията за хората 
с увреждания в 14-дневен срок от настъпване 
на промяната.
(3) След преценка от страна на Агенци-
ята за хората с увреждания обстоятелствата 
по ал. 2 се вписват в регистъра по чл. 88 от 
Закона за хората с увреждания или се прави 
мотивиран отказ до заявителя.
(4) Всички лица, вписани в регистъра по 
чл. 88, ал.1 от Закона за хората с увреждания, 
са длъжни да съхраняват и предоставят при 
поискване от длъжностните лица на Агенцията 
за хората с увреждания пълна информация за 
осъществяваната от тях дейност.
Раздел IV 
Контрол на дейностите по предоставяне и 
ремонт на помощни средства, приспособления, 
съоръжения и медицински изделия за хората 
с увреждания
Чл. 10. (1) Контролът на дейностите по 
предоставяне и ремонт на помощни средства, 
приспособления, съоръжения и медицински 
изделия за хората с увреждания, както и на